ສປຊ ປະນາມການເລືອກຕັ້ງ ໃນມຽນມາ
ຜູ້ນຳ ສປຊ ແລະທ່ານນາງອອງຊານຊູຈີ ຮຽກຮ້ອງໃຫ້ມຽນມາ ປ່ອຍພວກນັກໂທດການເມືອງ
ຄະນະກຳມະການສິດທິມະນຸດຂອງອົງການສະຫະປະຊາຊາດໄດ້ປະນາມການເລືອກຕັ້ງຢູ່ ມຽນມາເມື່ອໄວໆມານີ້ໂດຍກ່າວວ່າເປັນການເລືອກຕັ້ງທີ່ບໍ່ເສລີ ບໍ່ຍຸດຕິທຳແລະບໍ່ມີຄວາມ ໂປ່ງໃສ ຄະນະກຳມະການທີ່ສຳຄັນດັ່ງກ່າວຂອງອົງການສະຫະປະຊາຊາດໄດ້ຮັບຮອງເອົາຍັດຕິສະ ບັບນຶ່ງໃນວັນພະຫັດວານນີ້ ດ້ວຍການລົງຄະແນນສຽງ ທີ່ມີ 96 ປະເທດເຫັນພ້ອມ 28 ປະເທດຄັດຄ້ານ ແລະ 60 ປະເທດບໍ່ອອກສຽງ ນອກນັ້ນມະຕິສະບັບນີ້ຍັງຮຽກຮ້ອງໃຫ້ລັດຖະບານທະຫານມຽນມາ ປ່ອຍພວກນັກໂທດ ການເມືອງທັງໝົດ ໃນຕອນເຊົ້າຂອງມື້ວານນີ້ ຜູ້ນຳປະຊາທິປະໄຕຂອງມຽນມາທ່ານນາງອອງຊານຊູຈີທີ່ຫາກໍ ຖືກປ່ອຍຈາກການກັກບໍລິເວນໃນມື້ວັນເສົາແລ້ວ ໄດ້ໂອ້ລົມທາງໂທລະສັບກັບເລຂາທິການ ໃຫຍ່ອົງການສະຫະປະຊາຊາດທ່ານ Ban Ki-moon ພວກທ່ານທັງສອງໄດ້ຮຽກຮ້ອງໃຫ້ພວກຜູ້ນຳລັດຖະບານທະຫານມຽນມາປ່ອຍພວກນັກ ໂທດການເມືອງ ທີ່ຍັງຖືກຄຸມຂັງຢູ່ໃນເວລານີ້ທັງໝົດ ຖະແຫຼງຂ່າວຂອງອົງການສະຫະປະຊາຊາດແຈ້ງໃຫ້ຊາບຕື່ມວ່າ ພວກທ່ານທັງສອງໄດ້ ຮຽກຮ້ອງໃຫ້ປ່ອຍນັກໂທດການເມືອງ ເພື່ອໃຫ້ປະຊາຊົນຊາວມຽນມາທັງມວນສາມາດ ປະກອບສ່ວນເຂົ້າໃນການສ້າງຄວາມປອງດອງຊາດ ແລະການຫັນປ່ຽນໄປສູ່ປະຊາທິປະ ໄຕໃນມຽນມາ ນອກນັ້ນແລ້ວທ່ານ Ban ຍັງໄດ້ແຈ້ງໃຫ້ທ່ານນາງອອງຊານຊູຈີຊາບວ່າ ທ່ານໄດ້ຮັບກຳລັງໃຈຈາກການຮ້ອງຮຽນຂອງທ່ານນາງ ຕໍ່ລັດຖະບານມຽນມາ ເພື່ອໃຫ້ ເປີດການເຈລະຈາຫາລື ແລະສ້າງຄວາມປະນີປະນອມກັນ